Case ID: 1175905
Sentence 2: İddiaçı cavabdehə qarşı iddia ərizəsi və iddia tələbinin dəqiqləşdirilməsi barədə ərizə ilə məhkəməyə müraciət edərək “Məhkəmələr və hakimlər haqqında” Qanunun 106cı maddəsinə əsasən hakimlik stajının hər 5 ilinə görə hər ay vəzifə maaşının 15 faizi həcmində əlavə haqqın ödənilməsi, “Məhkəmələr və hakimlər haqqında” Qanunun 107-ci maddəsinə əsasən hakimlər məzuniyyətə çıxdıqda onlara verilən iki aylıq əmək haqqı məbləğində müavinətin ödənilməsi nəzərə alınmaqla pensiyanın yenidən hesablanıb xx.xx.2003-cü ildən hal-hazıra kimi yaranmış fərqin birdəfəlik ödənilməsi, “Məhkəmələr və hakimlər haqqında” Qanunun 109-cu maddəsinə əsasən hakimlərin müalicə olunmaları üçün iki aylıq əmək haqqı məbləğində pul təminatının ödənilməsi nəzərə alınmaqla pensiyanın yenidən hesablanıb xx.xx.2003-cü ildən hal-hazıra kimi yaranmış fərqin birdəfəlik ödənilməsinin, “Əmək pensiyaları haqqında” Qanunun 20.7-ci və 29.3-cü maddələrinin tələblərinə uyğun olaraq “Məhkəmələr və hakimlər haqqında” Qanunun 106cı maddəsinə xx.xx.2018-ci ildə edilmiş dəyişikliklərə əsasən hakimlərin vəzifə maaşındakı artımların yenidən hesablanaraq yaranmış fərqin ödənilməsi, Azərbaycan Respublikası Prezidentinin xx.xx.2018-ci il tarixli Fərmanı ilə təsdiq edilmiş “2017-ci ilin iyulun 1-dək təyin edilmiş əmək pensiyalarına qulluq stajına görə əlavələrin yenidən hesablanması qaydası”na əsasən “Əmək pensiyaları haqqında” Qanunun 20-ci maddəsinə uyğun olaraq təyin edilmiş və ödənilməsi davam edən əmək pensiyalarına qulluq stajına görə əlavələrin bu Qanunun 29.1-ci maddəsinə uyğun olaraq indeksləşdirmə və sonrakı artımlar da nəzərə alınmaqla yenidən hesablanıb birdəfəlik ödənilməsi vəzifəsinin cavabdehin üzərinə qoyulması barədə qərar qəbul edilməsini xahiş etmişdir.